CELEX: 32016D2384
Language: sl
Date: 2016-12-22 00:00:00
Title: Sklep Sveta (SZVP) 2016/2384 z dne 22. decembra 2016 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in o spremembi Sklepa (SZVP) 2016/1136

23.12.2016   
            
            
               SL
            
            
               Uradni list Evropske unije
            
            
               L 352/92
            
         SKLEP SVETA (SZVP) 2016/2384
   z dne 22. decembra 2016
   o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in o spremembi Sklepa (SZVP) 2016/1136
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 27. decembra 2001 sprejel Skupno stališče 2001/931/SZVP (1).
            
         
               (2)
            
            
               Svet je 12. julija 2016 sprejel Sklep (SZVP) 2016/1136 (2) o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP.
            
         
               (3)
            
            
               Svet je ugotovil, da so bile dodatne tri osebe vpletene v teroristična dejanja v smislu člena 1(2) in (3) Skupnega stališča 2001/931/SZVP in da je pristojni organ o teh osebah sprejel odločitev v smislu člena 1(4) navedenega skupnega stališča ter da bi te osebe morale biti uvrščene na seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP.
            
         
               (4)
            
            
               Seznam oseb, skupin in subjektov, za katere se uporablja Skupno stališče 2001/931/SZVP, bi bilo zato treba ustrezno posodobiti –
            
         SPREJEL NASLEDNJI SKLEP:
   Člen 1
   Priloga k Sklepu (SZVP) 2016/1136 se spremeni, kot je navedeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 22. decembra 2016
      
         
            Za Svet
         
         
            Predsednik
         
         M. LAJČÁK
      
   
   
      (1)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).
   
      (2)  Sklep Sveta (SZVP) 2016/1136 z dne 12. julija 2016 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2015/2430 (UL L 188, 13.7.2016, str. 21).
   
      PRILOGA
      Na seznam oseb iz oddelka I (Osebe) Priloge k Sklepu (SZVP) 2016/1136 se dodajo naslednje osebe:
      
                  —
               
               
                  EL HAJJ, Hassan Hassan, rojen 22. marca 1988 v Zaghdraiyi, Sidon (Libanon), državljan Kanade; št. potnega lista: JX446643 (Kanada);
               
            
                  —
               
               
                  MELIAD, Farah (alias HUSSEIN HUSSEIN, alias JAY DEE), rojen 5. novembra 1980 v Sydneyju (Avstralija), državljan Avstralije; št. potnega lista: M2719127 (Avstralija);
               
            
                  —
               
               
                  ȘANLI, Dalokay (alias Sinan), rojen 13. oktobra 1976 v Pülümürju (Turčija).